સુરત જિલ્લાના ઓલપાડ તાલુકાનાં ગોથાણ ગામની સીમમાં ગોથાણ રેલ્વે બ્રિજથી નહેર વચ્ચેના ભાગે રોડ ઉપરથી પસાર થઈ રહેલ મોટરસાઇકલ સવાર યુવાનને બે ઇસમોએ ચપ્પુ બતાવી મોટરસાઇકલની લૂંટ ચલાવવાની ઘટનામાં સુરત જિલ્લા એસઓજી પોલીસે બાતમીના આધારે બે ઇસમોને ગોથાણ ઓવરબ્રિજ નજીકથી ઝડપી પાડી એક મોટરસાઇકલ તેમજ 10 મોબાઈલ ફોન કબ્જે કરી આગળની કાર્યવાહી હાથ ધરી છે. . આ અંગે મળતી માહિતી અનુસાર ગત તા-14 નવેમ્બરના રોજ રાત્રિના સમયે ગોથાણ ગામની સીમમાં રેલ્વે ઓવરબ્રિજ નજીક નહેર જવાના રસ્તા ઉપરથી પસાર થઈ રહેલ મોટરસાયકલ લઈ સવાર યુવાનને બે અજાણ્યા ઇસમોએ ઊભો રાખી ચપ્પુ બતાવી મોટરસાયકલની લૂંટ ચલાવી હતી.